Hvað eiga konur með börn á brjósti að borða ? Undirstaða góðs mataræðis er fjölbreytni og hæfilegir skammtar . Margar konur velta fyrir sér hvað sé best að borða meðan þær eru með börn á brjósti . Alls konar kenningar eru uppi um hvað megi borða og hvað eigi að forðast . Almennt gildir að borða venjulegan hollan mat eldaðan heima úr góðum hráefnum . Þó eru nokkur atriði sem hafa ætti í huga . Hér er brot af þeim . Borðaðu fjölbreyttan mat Móðurmjólkin sér um að barnið fái öll þau næringarefni sem það þarfnast . Líkami kvenna er svo dásamlega hannaður að frekar gengur hann á sjálfan sig en að láta barnið líða skort . Þetta þýðir þó ekki að móðirin megi vera sinnulaus um eigin þarfir . Ef hún borðar ekki nóg eða einhæfan mat kemur að því að bæði hana og barnið fer að skorta næringu . Foreldrar með ung börn þurfa auk þess á öllum sínum styrk að halda og þess vegna mjög gott að vera meðvitaður um að mataræðið sé til þess fallið að viðhalda honum . Margar konur segjast hafa meiri matarlyst þegar þær eru með barn á brjósti og það er eðlilegt . Líkaminn brennir miklu við að framleiða brjóstamjólkina og þarf þess vegna á orku að halda . Það er gott að bregðast við þessu með prótínríku snakki tvisvar til þrisvar á dag . Hnetur , prótínstykki , harðfiskur , egg og skyr falla undir það . Veldu alls konar hollustu Undirstaða góðs mataræðis er fjölbreytni og hæfilegir skammtar . Kolvetni , fita og prótín eru allt nauðsynleg næringarefni . Fituríkt fæði gefur seddutilfinningu sem varir lengi og ef líkaminn fær nóg prótín hverfur þörfin fyrir að vera sífellt að narta . Allir þekkja orðið muninn á einföldum og samsettum kolvetnum . Samsett kolvetni eru í heilkorni , ferskum ávöxtum og grænmeti meðan einföld fást úr sælgæti , gosdrykkjum og annarri vöru með viðbættum sykri . Sterkja , eins og finnst í kartöflum og fleiri matartegundum , veldur sömu viðbrögðum í líkamanum og einföld kolvetni , eða snöggri hækkun á blóðsykri og hrapi í kjölfarið sem kallar á aukna neyslu á sömu vöru . Vertu meðvituð um eiturefni Í ýmsum matvælum leynast eiturefni . Kvikasilfursmengun í fiski er til að mynda mjög mikil víða um heim þótt hér á landi mælist hún ævinlega undir viðmiðunarmörkum . Skordýraeitur hefur mælst á berki ávaxta og í berjum og því er gott að skola ávallt allt slíkt áður þess er neytt . Meðan verið er með barn á brjósti ættu konur að vera enn meðvitaðri um þetta . Það er einnig góður kostur að velja lífrænt ræktað grænmeti og ávexti meðan á brjóstagjöf stendur en engin eiturefni eru notuð við þá ræktun . Engar rannsóknir eru til á langtímaáhrifum notkunar skordýraeiturs við matvælaframleiðslu á menn en vitað að þegar menn verða fyrir slíkri mengun oft eru auknar líkur á að þeir fái krabbamein af ýmsum toga .